open-index/open-wikipedia-markdown huggingface dataset:
TimTheTatman

**Timothy John Betar** (rođen 8. aprila 1990), poznatiji po svom internetskom pseudonimu **TimTheTatman** ili jednostavno **Tim**, američki je Twitch-streamer, YouTuber i internetska ličnost.

## Karijera 
Tim je počeo sa svojom streaming karijerom na Twitchu 2012. godine i od tada je stekao preko 5 miliona pratilaca. Igrajuči igre poput *Counter-Strike: Global Offensive*, *Overwatch*, *Fortnite* i *World of Warcraft*, njegov kanal svakodnevno privlači hiljade gledalaca. Certificirani je Twitch partner i trajno se posvetio streamanju 27. marta 2014. Nakon pristupanja YouTubeu 23. januara 2011. godine, kanal je narastao na 2,43 miliona pretplatnika, sa preko 365 miliona pregleda.

Objavljivanjem Fortnitea u julu 2017. godine, gledanost Twitcha strmoglavo je porasla. Igra je streamana gotovo 151 milion sati tokom prvog mjeseca izlaska. Streameri kao što su Tim, Tyler "Ninja" Blevins i Turner "Tfue" Tenney, bilježili su stalni rast pratilaca kako je igra rasla u popularnosti.

Tokom E3 2018, Epic Games je održao svoj prvi *Fortnite Celebrity Pro-Am*, koji je upario poznate ličnosti sa profesionalnim igračima kako bi prikupili novac u dobrotvorne svrhe. Tim se udružio sa Mackom Wildsom, američkim glumcem i pjevačem.

Nagrada Gamers' Choice premijerno je predstavljena u decembru 2018. uz specijalni prijenos uživo na CBS-u. Tim je osvojio nagradu za omiljenog muškog streamera/igrača godine.

Tim i njegov prijatelj Ninja pojavili su se u reklami za NFL 100 tokom Super Bowla LIII, zajedno sa Peytonom Manningom, JuJu Smith-Schusterom i Marshawnom Lynchom. Njih dvojica su pozvani da prisustvuju Super Bowlu LIII u partnerstvu sa NFL-om. 2. februara 2020. godine, Tim se mogao vidjeti kako vozi traktor tokom reklame "NFL 100" tokom Super Bowla 54.

## Dobrotvorne svrhe 
U 2018, Tim se udružio sa drugim streamerima kako bi prikupio novac za Dječju istraživačku bolnicu St. Jude, u okviru dobrotvornog maratona GuardianCon. Događajem je prikupljeno preko 2,7 miliona američkih dolara za dječija medicinska istraživanja.

## Lični život 
Nakon susretanja i druženja u srednjoj školi, Tim i njegova supruga Alexis vjenčali su se u augustu 2016. 11. aprila 2019. godine, Alexis i Tim su dobili svog sina, Brewera.

## Također pogledajte 
* Ninja
* Fortnite
* Twitch.tv

## Reference 
Kategorija:Živi ljudi
Kategorija:Rođeni 1990.
Kategorija:YouTube ličnost
Kategorija:Strimeri na Twitchu
Vaginska arterija

**Vaginska arterija** je arterija kod žena koja opskrbljuje krvlju vaginu i dno mjehura.

## Terminologija 
Vaginska arterija obično se definira kao grana unutrašnje ilijačne arterije.
thumb | 300px | Vaginska arterija
Prema nekim izvorin, vaginska arterija može nastati iz unutrašnje ilijačne arterije ili maternične arterije. Međutim, fraza vaginske grane maternične arterije  termin za opskrbu rodnice krvlju iz maternične arterije.

Neki tekstovi smatraju da donju vezikulsku arteriju mogu imati samo muškarci i da je ova struktura kod žena ustvari vaginska arterija.

## Struktura 
Ova arterija spušta se u vaginu, opskrbljujući njenu sluznicu. Može slati grane na bulbus  predvorja, fundusa mokraćne bešike i susjednog dijela rektuma.

Vaginska arterija često je predstavljena sa dvije ili tri grane.

## Također pogledajte  
* Maternična arterija

## Reference 
## Vanjski linkovi 
* SUNY-AnatomyLabs-43-13-02-06 - "The Female Pelvis: Branches of Internal Iliac Artery"

Kategorija:Arterije
Kategorija:Vagina
Kategorija:Kardiovaskularni sistem
Kategorija:Angiologija
Kategorija:Anatomija čovjeka
Kategorija:Anatomija životinja
Sinan-pašina džamija u Mostaru

**Sinan-pašına džamija u Mostaru** je islamska bogomolja izgrađena na početku XVI stoljeća. Zadužbina je Sinan-paše Borovinića, koji je poticao iz bosanske srednjovjekovne vlastelinske porodice Borovinić. Sačuvana je vakufnama o izgradnji džamije, ozvaničena u oktobru 1506. godine. Izgradnjom Sinan-pašine džamije započinje nastanak istoimene mahale, a time i urbani razvoja Mostara, koji ubrzo nakon toga odlukom Visoke Porte stiče pravni status grada (kasabe). 

Kroz cijelu osmansku epohu u historijskim izvorima označavana je kao Atik, odnosno prva, najstarija. Sinan-pašinu džamija je dugo vremena bila najprostranija i najljepše dekorisana mostarska džamija. Bila je izgrađena od tesanog kamena i pokrivena pločom. Imala je stabilnu konstrukciju s visokom kamenom munarom. Za njenu trajnu egzistenciju Sinan-paša je uvakufio brojne privredne objekte, pored ostalog, i prvi mostarski hamam (javno kupatilo). U sklopu džamijskog kompleksa, pored hamama, nalazila se mehćema (sudnica), kao i kuća za stanovanje mostarskog šerijatskog sudije (kadije). 

Sinan-pašina džamija je kroz historiju više puta obnavljana, posljednji put temeljito 1906. godine. Srušena je 29. 12. 1949. godine. Nakon okončanja rata u  Bosni i Hercegovini (1992-1995), pokrenuta je inicijativa za obnovu Sinan-pašine džamije u Mostaru. U januaru 2009. godine stručni tim proveo je arheološka istraživanja kojim su pronađeni njeni temelji, a kamen temeljac je položen 6. februara 2014. godine. Prvi podatak o postojanju džamije nalazi se u zakladnici Murat-age, sina Abdurahmanova iz 1572. godine. U toj vakufnami vakif između ostalog određuje da se daje godišnje po 400 akči hatibu Sinan-pašine džamije šejh Veliji, koji je za to dužan svaki dan proučiti po jedan džuz iz Kur'ana za duše njegove djece i žene mu Hume.

## Reference 
Kategorija:Džamije u Mostaru
Vaginske grane maternične arterije

Maternična arterija opskrbljuje grane grlića maternice i druge koji se spuštaju na rodnicu; potonji anastomoziraju s granama vaginskih arterija i sa njima čine dva srednja uzdužna suda – **vaginske grane maternične arterije** (ili azigosne vaginske arterije) − od kojih se jedna spušta ispred, a druga iza vagine.

## Reference 
Kategorija:Arterije
Kategorija:Angiologija
Kategorija:Kardiovaskularni sistem
Kategorija:Anatomija čovjeka
Kategorija:Anatomija životinja
Šarića džamija (Mostar)

**Džamija hadži Ibrahim-age Šarića u Mostaru** nalazi se na granici naselja Luka i Tekija. Uz džamiju se nalazi i jedan od većih mostarskih harema poznat kao Šarića harem. Džamija je građena od tesane tenelije, a u interijeru se nalazi mihrab bez dekoracije, kameni mimber, ćurs i mahfil u desnom krilu džamije, koji drže četiri tanka kamena stupa. Natpis iznad ulaznih vrata sugerira da je džamiju izgradio Ibrahim (Šarić) 1623-24. godine.

Narodna predaja o izgradnji džamije pripovijeda da je vakif Šarić jedne prilike sjedio s nekim ljudima na mjestu gdje će se nalaziti džamija. S obzirom da mu se zemljište dopalo, on je zatražio od Bahića, vlasnika lokaliteta, da mu zemljište ili proda ili ustupi u zamjenu za jedan vinograd. Bahić je to odbio, međutim, kada je Šarić izjavio da bi to zemljište iskoristio za izgradnju džamije, on je pristao i zamijenio je zemljište za vinograd u Bjelušinama.

Evlija Čelebija u svom Putopisu o džamiji Ibrahim-age Šarića zapisao je:  

Vakif je uz džamiju sagradio i mekteb, te za njihovo izdržavanje ostavio je 21.000 akči, 80 čapaluka vinograda, kulu, ahar, hambar, zemlju sa sjenicama u Ljubotićima, 50 čapaluka vinograda u Ograđeniku i bašču u Ali-hodžinoj mahali u Mostaru. U dvorištu džamije nalaze se dva nišana bez natpisa te mezar sa visokim sarkofagom, za kojeg se pretpostavlja da je mezar osnivača ove džamije. U prilog toj pretpostavci ide i natpis iz godine 1641-42. na uzglavnom nišanu, 17 godina nakon izgradnje džamije.

Turbe učenjaka i muftije Mustafe Ejubovića (Šejh Juje) podigao je Ali-paša Rizvanbegović 1831. godine i ono se nalazi u donjem dijelu harema ispod magistralnog puta koji prolazi kroz harem.

Džamija hadži Ibrahim-age Šarića srušena je tokom rata u Bosni i Hercegovini u periodu od 1992-1995, a 1996. godine je obnovljena. Registrirana kao spomenik kulture i danas služi svojoj svrsi.

## Reference 
Kategorija:Džamije u Mostaru
Velika nagrada Toskane 2020.

**Velika nagrada Toskane 2020.** (službeno poznata kao **"Formula 1 Pirelli Gran Premio Della Toscana Ferrari 1000 2020"**) automobilska je trka Formule 1 koja se održala 13. septembara 2020. na stazi Autodromo Internazionale del Mugello u Scarperia e San Piero, u Toskani, u Italiji. Ovo je bila deveta trka u sezoni 2020. i prva trka za Veliku nagradu Toskane.

Vozač Mercedesa Lewis Hamilton osvojio je sedmu pol poziciju u sezoni, i ukupno 95. u karijeri; ostvario je svoju šestu pobjedu u sezoni. Drugo mjesto zauzeo je timski kolega Valtteri Bottas. A treće mjesto osvojio je vozač Red Bulla Alexander Albon, ovo je prvi podijum za vozača tajlandskog porijekla.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Sergio Pérez – kažnjen za 1 mjesta – izazvao sudar sa Räikkönenom na drugom treningu.

## Trka (nedjelja) 
: Kimi Räikkönen je završio na osmom mjestu, ali je bio kažnjen dodavanjem 5 sekundi na vrijeme utrke zbog prelaska linija ulaza "Pit Lane".

## Rangiranje nakon utrke 
;Vozači

;Konstruktori

* Samo je prvih 5 plasmana uključeno za obje tabele.

## Zanimljivosti 
### Vozači 
* 90. pobjeda za Lewisa Hamiltona;
* 1. podijum za Alexsandra Albona.

### Konstruktori 
* 1000. trka za Ferrari;
* 109. pobjeda, 120. pol pozicija i 80. najbrži krug za Mercedes.

### Motor 
* 195. pobjeda za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  stasf1.com - detalji utrke

Toskana
Kategorija:2020. u Italiji
2020
Lakišića džamija

**Džamija Ahmed-age Lakišića u Mostaru**, poznata i kao **Džamija na Ričini**, islamska je bogomolja na Ričini, odnosno u Lakišića mahali, najmlađoj mahali iz osmanskog perioda. Do izgradnje džamije cijelo područje bilo je nenaseljeno i zvalo se Ričina te je činilo krajnju periferiju tadašnjeg Mostara. Džamiju je izgradio Ahmed Lakišić s visokom i impozantnom munarom. Građena je od tesane tenelije, a u interijeru su mihrab ukrašen jednim redom stalaktita, minber te mahfil u desnom krilu džamije, koji drže tri kamena stupa. Ulaz u munaru je iznutra, s mahfila, što je jedinstven slučaj u Mostaru.

Prema natpisu uklesanom u ploču iznad ulaznih vrata, džamija je izgrađena 1650. ili 1651. Tarih (natpis) iznad ulaznih vrata od 2005. čuva se u Zavodu za zaštitu kulturno-historijskog i prirodnog naslijeđa u Mostaru.

Vakif je uz džamiju izgradio i mekteb te je za izdržavanje svojih zadužbina uvakufio 40 dućana u mostarskoj čaršiji, mlinicu s dva vitla na Radobolji i 200.000 akči u gotovini.

U centralnom dijelu Lakišića mahale sve do 1930-ih bila su tri mezarja s više velikih i ukrašenih nišana. Sva tri mezarja, uz jedan dio onog uz samu džamiju, ekshumirana su i na njima su podignute zgrade. U dijelu mezarja kod džamije očuvano je samo nekoliko nišana s natpisima, od kojih je najistaknutiji onaj nekadašnjeg gradonačelnika Mostara Mujage Komadine.

Džamija je  temeljito popravljena 1935. i tada je njena munara demontirana do visine džamijskog krova i ponovo ozidana. Džamija je porušena tokom rata u Bosni i Hercegovini, a obnovljena je od 1996. do 2000.

## Reference 
Kategorija:Džamije u Mostaru
Maternična arterija

**Maternična arterija** je arterija koja krvlju opskrbljuje maternicu .

## Struktura 
Maternična arterija obično nastaje iz dijela prednje unutrašnje ilijačne arterije. Prolazi do maternice, prelazeći mokraćovod sprijeda, do maternice putujući u kardinalnni ligament.
thumb|300px|Maternična arterija
Prolazi kroz parametrij donjeg širokog materničkog ligamenta.

Često anastomozira (povezuje se s) jajničkom arterijom.

Maternična arterija glavni je snabdjevač maternice krvlju i značajno se povećava tokom trudnoće.

## Grane i organi 
* Okrugli maternični ligament
* jajnik ("grane jajnika")
* Maternica (lučni sudovi)
* Vagina ("vaginske grane"; azigosne vaginske arterije)
* Maternička cijev ("cjevasta grana") 

## Također pogledajte
*Maternica
*Unutrašnje maternične grane 

## Reference 
## Vanjski linkovi
* SUNY-Anatomy-Labs-43-13-02-04 - "The Female Pelvis: Branches of Internal Iliac Artery"
* Norman-AnatomyFig-uterus

Kategorija:Kardiovaskularni sistem
Kategorija:Angiologija
Kategorija:Arterije
Kategorija:Anatomija čovjeka
Kategorija:Anatomija životinja
Obock (regija)

**Regija Obock** () jedna je od 6 regija Džibutija. Sa površinom od 4.700&nbsp;km2 treća je najveća regija u državi, poslije regija Dikhil i Tadjourah. Prema podacima iz 2019. u regiji je živjelo 44.678 stanovnika što je gustoća od nešto manje od 10 stanovnika po km2 i najrjeđe je naseljena džibutska regija.

Prostire se uz Crveno more, moreuz Bab el-Mandeb i Adenski i Tadžurski zaliv a obuhvata i ostrva Seba i Dumeira kao i primorski grad Obock.

## Geografija 
[thumb|250px|Tradicionalna kuća u planinskom lancu [Mabla]]

Regija se nalazi u sjeveroistočnom dijelu države a graniči s Eritrejom na sjeveru, regijom Tadjourah na jugozapadu i Crvenim morem i Adenskim zalivom na istoku.

## Historija 
Sredinom 19. vijeka i ranije, Obockom su vladali somalijski i afarski sultani. Francuska je, da bi stekla uporište u regiji, tokom perioda između 1883. i 1887. potpisala niz ugovora s lokalnim vlastima. Francuzi su Obock razvili kao kolonijalnu luku, dok su Italijani držali luku sjeverno od Obocka, u gradu Assabi.

Regija Obock postala je zasebna administrativna jedinica 1927. godine, a Michel Azenor imenovan je za upravitelja regije.

## Reference 
Obock
Kategorija:Regija Obock
Donja vezikulska arterija

**Donja vezikulska arterija** je arterija u karllici, koja opskrbljuje donji dio mjehura.

## Struktura 
**Donja vezikulska arterija** je grana (izravna ili neizravna) prednjeg dijela unutrašnje ilijačne arterije. Često nastaje zajednički sa srednjom rektumskom arterijom, a distribuira se na fundus mokraćne bešike. U mužjaka/muškaraca također opskrbljuje prostatu i sjemennsku vezikulu. Grane do prostate komuniciraju s odgovarajućim sudovima suprotne strane. 

### Spol 
Neki tekstovi smatraju da se ova arterija nalazi samo u muškaraca i navode vaginsku arteriju kao homolognu strukturu u žena.

Drugi izvorii smatraju da je prisutan i kod muškaraca i kod žena. U tim je kontekstima, donja  vezikulska arterija kod žena je mala grana vaginske arterije.

## Dodatne slike

Slide10khi.JPG|Donja vezikulska arterija. Duboka disekcija, bočni izgled

## Također pogledajte
* Gornja vezikulska arterija

## Reference
## Vanjski linkovi
* Norman-Anatomy-pelvis (Norman-Anatomy-Fig-pelvicarteries)
Kategorija: Arterije
Kategorija:Kardiovaskularni sistem
Kategorija: Angiologija
Kategorija:Anatomija čovjeka
Kategorija:Anatomija životinja
Vezikulska vena

**Vezikulske vene** nalaze se u  karlici, odakle odvode krv iz mokraćnog mjehura. Vezikulske vene primaju krv iz [[veziklski venski.

## Reference
## Vanjski linkovi
* Venous drainage of the urinary bladder

Kategorija:Vene
Kategorija:Kardiovaskularni sistem
Kategorija: Angiologija
Kategorija:Anatomija čovjeka
Kategorija:Anatomija životinja
Zoganj

**Zoganj** (ćir. *Зогањ*, ) je naseljeno mjesto u sastavu općine Ulcinj, Crna Gora.

## Historija 
Do teritorijalne reorganizacije u Crnoj Gori nalazio se u sastavu stare općine Ulcinj.

## Stanovništvo 
Na popisu stanovništva 2011. godine Zoganj je imao 397 stanovnika.

**Napomena**: *Ranije iskazivano pod imenom **Donji Zoganj**.*

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Sultanat Šoa

**Sultanat Šoa**, poznat i kao **dinastija Makzumi**, bivše je muslimansko kraljevstvo na prostoru današnje Etiopije. Glavni grad Walale bio je na sjeveru Hararghea, u okrugu Harla. Moguće je da se teritorija ovog sultanata prostirala i na neke dijelove zapadno od rijeke Avaš. Luka koja se nalazila u Zeili vjerovatno je utjecala na važnost ovog kraljevstva. Uspon dinastije Makzumi istovremeno je rezultirao propadanjem Kraljevstva Aksuma. Nekoliko gravura koje potiču iz 13. vijeka i koje dokazuju prisustvo kraljevstva pronađeno je u Chelenqou, Bateu, Harli blizu grada Dire Dawa i Munesse u blizini jezera Langano.

## Područje i porijeklo dinastije 
Sultanat Šoa bio je jedna od najstarijih dokumentovanih muslimanskih država u regiji. Država se protezala duž muslimanskih trgovačkih ruta i dominiona, odnosno područja koja su se nalazila pod kontrolom muslimanskih vladara a cjelokupno područje je u arapskom svijetu bilo poznato kao *Zemlja Zeila*. Porodica koja je osnovala dinastiju, Makzumi, navodno se sastojala od arapskih imigranata koji su u Šou stigli tokom 9. vijeka. Ova vladajuća porodica vladala je regijom od 896. do 1285/86. što je period od skoro 400 godina. Dinastiju Makzumi svrgla je dinastija Valašma iz Ifata koja će osnovati vlastiti sultanat, Ifatski sultanat (1285. – 1415). Ifat je nekada bio najistočniji okrug Sultanata Šoe. Prema historičaru Mohammedu Hassanu, jedan od glavnih razloga propadanja Sultanata Šoe bio je sukob sa državom naroda Sidama, Kraljevinom Damot.

## Vladari 
Zabilježeno je da je Sultanat Šoa imao 9 vladara, tj sultana za koje se tvrdi da vode porijeklo od Hišama al-Makzumija, osnivača dinastije. Iako su imena vladara Makzumija koja su u početku pronađena u Hararu arapska, drugi tekstovi koji su kasnije nađeni na drugim mjestima koriste tradicionalna etiopska semitska imena.

## Također pogledajte 
* Sultanat Harar

## Reference 
## Vanjski linkovi 
* 

Kategorija:Bivše države u Africi
Kategorija:Bivši sultanati
Kategorija:Države i teritorije osnovane 890-ih
Kategorija:Historija Etiopije
Kategorija:Islam
Kategorija:Muslimanska osvajanja
Kategorija:Države i teritorije ukinute 1285.
Nezir-agina džamija (Mostar)

**Nezir-agina džamija** je islamska bogomolja koja se nalazi u historijskoj jezgri Starog grada Mostara. Zaprema prostor na platou iznad Krive ćuprije preko rijeke Radobolje, nedaleko od Starog mosta. Sagrađena je u drugoj polovini 16. stoljeća, a zadužbina je Mostarca Nezir-age koji je obavljao dužnost osmanskog vojnog zapovjednika. O samom vakifu Nezir-agi nema značajnijih podataka u historijskim izvorima. Prema predanju, bio je zet mostarskog dizdara i vakifa Nesuh-age Vučijakovića. Do sada nije pronađen, pravni dokument (vakufnama) koji sadrži sve podatke o Nezir-aginoj džamiji. Zbog toga nije ni poznato šta je vakif od imetka uvakufio za njeno izdržavanje.

Po tlocrtno-prostornom rješenju, Nezir-agina džamija spada u jednoprostorne džamije sa četverostrešnim krovom. Po mnogo čemu, slična je Džamiji Derviš-paše Bajezidagića u mostarskoj mahali Podhum. Izgrađena je od tesanog kamena na kvadratnoj osnovi. Dužina zidova je 10,20 m, a širina 1,05 m. Krov je četverostrešni pod pločom. Džamija ima predvorje (hajat) sa sofama. U prednjem džamijskom zidu (od vrata) nalaze se dva, a u ostala tri zida po četiri na ćemer građena prozora. Uz desni zid izgrađena je kamena munara visoka 22 m. 

U aprilu 1932. godine prestalo je obavljanje namaza (molitve) u Nezir-aginoj džamiji. Već 1938. godine džamija je bila potpuno zapuštena. Za vrijeme Drugog svjetskog rata u njoj su stanovale bošnjačke porodice izbjegle iz istočne Hercegovine. Nakon 1945. godine Nezir-agina džamija je bila izložena nebrizi i propadanju. Potpuno je srušena 1950. godine.  

U ljeto 1998. godine na lokalitetu porušene Nezir-agine džamije izvršena su arheološka iskopavanja. To je bio prvi korak prema konačnoj i potpunoj obnovi Nezir-agine džamije, koja je izvršena u periodu od marta do septembra 1999. godine. Nakon toga, džamija ponovo služi svojoj izvornoj namjeni. 

## Također pogledajte 
* Spisak džamija u Bosni i Hercegovini

## Reference 
Kategorija:Džamije u Mostaru
Kategorija:Džamije sagrađene u 16. vijeku
Poprečna fascija

**Transverzalna fascija** ili **poprečna fascija** je tanka aponeurotska membrana između unutrašnje površine poprečnog trbušnog mišića i parijetalnog dijela peritoneuma.

Čini dio općeg sloja fascije koji oblaže trbušni parietes i izravno je kontinuiran sa ilijačnom fascijom, unutrašnjom spermatskom i karličnom fascijom.

U preponskoj regiji *transversalis fascia*  je guste i jakee strukture, a pridružuju joj se vlakna iz aponeuroze poprečnog trbuha. Postaje tanka dok se penje do dijafragme i stapa se s fascijom koja prekriva donju površinu ovog mišića.

## Granice 
Straga se gubi u masnoći koja prekriva stražnje površine bubrega.

Ispod ima sljedeće priključke: straga, cijelu dužinu ilijačnog grebena, između nastavka poprečne površine trbuha i *Ilium; između prednje gornje ilijačne kičme i butnog suda povezan je sa stražnjim rubom preponskog ligamenta i ide kontinuirano sa ilijačnom fascijom.

Medijalno od bedrenih sudova, tanak je i pričvršćen za pubis i pektineumsku liniju, iza preponskog falksa, s kojim je sjedinjen; spušta se ispred bedrenih sudova tvoreći prednji zid omotača bedrene kosti.

Ispod preponsog ligamenta ojačan je trakom vlaknastog tkiva, koje je samo labavo povezano s ligamentom, a specijalizirano je za iliostidni trakt.

## Otvori
Spermatska vrpca u mužjaka i okrugli ligament maternice u ženki prolaze kroz poprečnu fasciju na dubokom preponskom prstenu. ulazu u preponski kanal. Ovaj otvor nije vidljiv izvana. U mužjaka se poprečna fascija proteže prema dolje, kao unutrašnja spermatska fascija.

## Dodatne slike 

Rectus abdominis muscle 2.jpg|*Transversalis fascia*
Gray399.svg|Dijagram rektuskog plašta 
Gray400.png|Dijagram poprečnog presjeka kroz prednji trbušni zid, ispod *linea semicircularis'' 
Gray547.png|Poprečna fascija

## Reference
## Vanjski linkovi
* SUNY-Anatomy-Figs-35-03-05 - "Layers of the anterior wall."
Kategorija: Fascije
Kategorija:Nefrologija
Kategorija:Anatomija čovjeka
Kategorija:Anatomija životinja
Petar Pećanac

**Petar Pećanac** je bosanskohercegovački alpinist koji je prvi ostvario uspon na vrh Mount Everesta visok 8.848 metara, najviši vrh na planeti. Godinu dana ranije prvi je ispenjao jedan vrh preko 8.000 m, Cho Oyu, visok 8.201 metara

Rođen je u Drvaru 29. januara 1978. Sljedeće godine njegovi roditelji preselili su se u Novi Sad, gdje je završio osnovnu i srednju školu. Zaposlio se u Banjoj Luci, gdje je radio kao fotograf. Kasnije se istim poslom bavio na velikim turističkim brodovima, a zarađeni novac je iskoristio za putovanja i alpinizam. Nakon brojnih alpinističkih pohoda, sa suprugom brazilsko-portugalskog porijekla živi na porodičnom imanju u selu pored Drvara. Smatra da je život na selu pravi način da se uživa u prirodi i porodici.

Penjačko-alpinističku karijeru počeo je u Banjoj Luci u Sportsko-penjačkom klubu ″Xtreme″, a značajnije alpinističke uspone bilježi u Planinarsko alpinističko orijentacionom klubu iz Banje Luke, na ekspedicijama na Alpe. 

Od 26. augusta do 10. oktobra 2006. bio je učesnik ekspedicije na Himalaje, na Cho Oyu, visok 8.201 m, šesti vrh po visini na svijetu. Vrh Cho Oyu je zaravan, veličine fudbalskog terena. Uspon na vrh, od 8 članova ekspedicije ostvarila su sedmorica penjača, među njima i Petar Pećanac. Time je postao prvi alpinista iz Bosne i Hercegovine koji je ispenjao vrh preko 8000 m. Ovaj vrh je bio priprema za uspon na Everest.

## Uspon na Mount Everest 
Mount Everest je ispenjao kao učesnik desetoročlane ekspedicije iz Srbije na Mount Everest 2007. god. koju je organizovao klub Extreme Summit Team iz Beograda. Ekspedicija je startovala letom za glavni grad Nepala - Katmandu – 31. marta. Vodio ju je Dragan Jaćimović. Pohod na Mount Everest obilježila je i jedna tragedija. Dok su bili na 3.700 m, desio se zemljotres razorne snage, s velikim brojem nastradalih. Među njima su bili i neki koje je upoznao tokom svojih boravaka na Himalajima.

Sam završni uspon je trajao četiri dana. Iz posljednjeg visinskog kampa, koji se nalazio na visini od 8.300 metara, krenuli su ka vrhu u 23.00 časa. Na vrh je stiglo sedam penjača, ujutro oko 8.45 časova. Zadržali su se sat i po, iako se, zbog boravka u zoni smrti, preporučuje maksimalno zadržavanje do 15 minuta. Sačekali su još jednu, drugu grupu alpinista. Pećanac je ujedno snimao kamerom i fotoparatom prelijepe himalajske pejsaže. Uspon su ostvarili 20. maja 2007.

Njegova partnerka na usponu Dragana Rajblović napisala je knigu pod naslovom "Moj Everest – san i java". Fotografije za knjigu uradio je Pećanac. Za razliku od ostalih članova ekspedicije, on je imao dovoljno kvalitetan aparat, dok su ostali digitalni aparati otkazivali zbog hladnoće jer su se uslijed ekstremnih temperatura baterije brzo trošile.

Tada ga je uspon koštao približno 23.000 dolara, a deset godina kasnije mnogo skuplje. Uspon na Mount Everest postao je biznis i komercijala, i otišao  u krajnosti. Pećanac je izjavio:
:*Ali, nije sve u novcu – meni je to bio san, a san nema cijenu*.

## Reference 
Kategorija:Rođeni 1978.
Kategorija:Živi ljudi
Kategorija:Biografije, Drvar
Kategorija:Bosanskohercegovački alpinisti
Kategorija:Osvajači Mount Everesta
Coldplay

**Coldplay** je britanska rock-grupa osnovana 1996. u Londonu. Grupu čine pjevač i pijanist Chris Martin, gitarist Jonny Buckland, basist Guy Berryman i bubnjar Will Champion. Njih četvorica upoznala su se na Londonskom univerzitetskom koledžu i počela svirati zajedno 1996. Izdali su osam studijskih albuma. Višestruki su osvajači Brit nagrade i Grammyja za snimak godine.

## Diskografija 
* *Parachutes* (2000)
* *A Rush of Blood to the Head* (2002)
* *X&Y* (2005)
* *Viva la Vida or Death and All His Friends* (2008)
* *Mylo Xyloto* (2011)
* *Ghost Stories* (2014)
* *A Head Full of Dreams* (2015)
* *Everyday Life* (2019)
* *Music of the Spheres* (2021)
* *Moon Music* (2024)

## Vanjski linkovi 
* Zvanični sajt
* Profil na sajtu *AllMusic*


Kategorija:Britanske rok-grupe
Kategorija:Muzičke grupe osnovane 1996.
Sržna zraka

[thumb|200px|Struktura bubtrega: 1 – [Bubrežna piramida sa vidljivim sržnim zrakama]]
**Sržne zrake**, **sržni zraci**  ili **Ferreinova piramida** – u anatomiji – su srednji dio režnja bubrežne kore, koji se sastoji od grupe ravnih cijevi povezanih sa sistemom sabirnih kanala.

Njihovo ime potencijalno zavarava&nbsp;— "sržni" se odnosi na njihovo odredište, a ne na njihovo mjesto. Putuju okomito na kapsulu i protežu se od kore do bubrežne srži.

## Dodatne slike

Slide2iii.JPG|Sržne zrake
Slide23iii.JPG|Sržne zrake

## Reference
## Vanjski linkovi
* BU-Histology-16003loa-&nbsp;— "Urinary System: kidney, H&E, cortex and medullary ray"
* BU-Histology|15901loa-&nbsp;— "Urinary System: neonatal kidney"
* 

Kategorija: Anatomija bubrega
Kategorija: Nefrologija
Kategorija: Anatomija čovjeka
Kategorija: Anatomija životinja
Bubrežni režanj

**Bubrežni režanj** je dio bubrega koji se sastoji od bubrežne piramide i bubrežne kore iznad njega. U ljudi, prosječno ima 7 do 18 bubrežnih režnjeva.

Vidljivi su  bez mikroskopa, iako ih je lakše vidjeti kod ljudi nego kod drugih životinja.

Sastoji se od mnogih bubrežnih režnjića, koji nisu vidljivi bez mikroskopa.

## Također pogledajte
* Bubrežna kapsula
* Bubrežna srž

## Reference
## Vanjski linkovi
*http://www.bu.edu/histology/p/15901loa.htm

Kategorija:Mokraćni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Fiziologija životinja
Kategorija:Anatomija bubrega
Bubrežni režnjić

**Korini režnjići** ili  **bubrežni režnjići**, dijelovi su bubrežnog režnja. Sastoje se od nefrona,  grupiranih oko jedne  sržne zrake i odvoda u jedan sabirni kanal. Njegova gotovo identična paralela je rektumski režanj, koji ima većina sisara.

## Reference
## Vanjski linkovi
*http://www.bu.edu/histology/p/16003loa.htm
*http://science.howstuffworks.com/environmental/life/human-biology/kidney.htm

Kategorija:Mokraćni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Fiziologija životinja
Kategorija:Anatomija bubrega
Ilijačna fascija

**Ilijačne fascija** ili **Abernethyjeva fascija** je fascija u predjelu karličnog ilijuma.

Ima sljedeće veze:
**bočne*, cijelom dužinom unutrašnje usne ilijačnog grebena.
**medijalne*, do linea terminalis male karlice, gdje je kontinuirana sa periosteumom.

Na iliopektineusnoj eminenciji prima tetivu umetanja  mišića Psoas minor, kada taj mišić postoji.

Bočno od butnih sudova je usko povezan sa zadnjim rubom preponskog ligamenta i kontinuiran je sa *fascia transversalis*.

Neposredno bočno od femoralnih sudova, ilijačna fascija je produžena unatrag i medijalno od preponskog ligamenta kao traka, ileopektineusne fascije, koja je pričvršćena za iliopektineusnu eminenciju.

Ova fascija dijeli prostor između preponskog ligamenta i kostiju kuka na dvije lakune ili odjeljka:
* *medijalna* vaskularna lakuna provodi  femoralne sudove. 
* *bočna* mišićna lakuna nosi  mišiće musculus psoas major i musculus Iliacus i butni nerv.

Medijalno na sudovima, ilijačna fascija je pričvršćena na pektineusnu liniju iza spojne tetive, gdje je opet veže sa poprečnom fascijom.

## Također pogledajte 
* Fascija

## Reference 
## Vanjski linkovi
Kategorija:Fascija
Kategorija:Karlica
Režanj (anatomija)

**Režanj** – u anatomiji – je jasno definiran anatomski dio ili ekstenzija organa (kao što su, naprimjer,  mozak, pluća, jetra ili bubreg,  koji se, i na nivou grube anatomije, mogu odrediti bez upotreba mikroskopa. Razlikuje se od mnogo manjeg režnjića, jasnog dijela koji je vidljiv samo pod mikroskopom.

## Primjeri režnjeva 
* Četiri glavna moždana režnja:
** čeoni režanj
** tjemeni režanj
** potiljačni režanj
** sljepoočni režanj
* Tri režnja malog mozga
** flokulonodusni režanj
** prednji režanj
** stražnji režanj
* Dva režnja timusa
* Dva i tri plućna režnja
** lijevo plućno krilo: gornji i donji režanj
** Desno plućno krilo: gornji, srednji i donji
* Četiri režnja jetre
** lijevi jetreni režanj
** desni jetreni režanj
** kvadratni jetreni režanj
** kaudatni jetreni režanj
* Bubrežni režanj

### Primjeri režnjića
[thumb|Režnjići [mliječna žlijezda|mliječnih žlijezda.]]
* bubrežni režnjići 
* sjemenički režnjići (sjemenika)
* režnjići mliječne žlijezde
* plućni režnjići 
* timusni režnjići

## Reference
## Vanjski linkovi
Kategorija:Anatomija čovjeka
Kategorija:Anatomija životinja
Ermin Redžić

**Ermin Redžić**, poznatiji pod umjetničkim imenom Bubi, bosankohercegovački je pop pjevač koji je popularnost stekao učešćem na muzičkim takmičenjima "OBN Music Talents" 2005. i "Zvezde Granda" 2015/2016.

## Biografija 
Ermin Redžić rođen je 27. marta 1987. godine u Bihaću, SFRJ, a trenutno živi u Bosanskoj Krupi. U četvrtom razredu srednje škole 2005. godine prijavio se za muzičko takmičenje televizije OBN "OBN Music Talents", gdje je u finalu osvojio drugo mjesto. Nakon takmičenja objavio je svoj prvi album "Himne ljubavi".

Nakon ovog takmičenja i izdavanja prvog albuma Ermin je napravio pauzu u muzičkoj karijeri. Završio je fakultet sa zvanjem diplomiranog ekonomiste.

2015. godine Bubi se prijavio na takmičenje "Zvezde Granda“ gdje je na prvom nastupu na sebe skrenuo pažnju žirija i Saše Popovića. Ermin se plasirao u superfinale ovog muzičkog šou program gdje je osvojio treće mesto. Finalno veče održano je 15. jula 2016. godine u Sarajevu.

Takođe je član Grand Produkcije, za koju je objavio pjesme "Što se ljutiš", "Moja si krv u venama", "Da te malo oženim", i "Magično je Bilo".

## Diskografija 
;Albumi
* *Himne Ljubavi (2006)*

;Singlice

* *Jos dišem za tebe (2009)*
* *Mom gradu (2009)*
* *Moja si krv u venama (2016)*
* Š*to se ljutiš (2017)*
* *Da te malo oženim (2018)*
* *Magičlo je bilo (2019)*
* *Ide nova godina (2022)*
* *Mnogo mi fališ ti (2024)*

## Reference 
Kategorija:Živi ljudi
Kategorija:Rođeni 1987.
Kategorija:Biografije, Bihać
Kategorija:Bosanskohercegovački pjevači
Lučna bubrežna vena

**Lučna bubrežna vena** je krvni sud bubrežne cirkulacije. Nalazi se na granici bubrežne kore i bubrežne srži.

## Reference
## Vanjski linkovi
*  - "Urinary System: neonatal kidney, vasculature"
*  - "Urinary System: kidney, PAS stain, arcuate artery and vein, longitudinal"
*  - "Urinary System: kidney, PAS stain, arcuate artery and vein, transverse"
*  - "Renal Vasculature: Major Arteries"
*  - "Renal Vasculature: Efferent Arterioles & Peritubular Capillaries"
* Training at wisc-online.com

Kategorija:Kardiovaskularni sistem
Kategorija:Angiologija
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Anatomija bubrega
Velja Gorana

**Velja Gorana** (ćir. *Веља Горана*) je naseljeno mjesto u sastavu općine Bar, Crna Gora.

## Historija 
Do teritorijalne reorganizacije u Crnoj Gori nalazila se u sastavu stare općine Bar.

## Stanovništvo 
Na popisu stanovništva 2011. godine Velja Gorana je imala 353 stanovnika.

**Napomena**: *Ranije nastalo podjelom bivšeg naselja **Gorana** na dva nova naselja Mala Gorana i **Velja Gorana**.*

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi
Gorana

* Gorana (ime), žensko ime

:

* Mala Gorana, naselje u općini Bar
* Velja Gorana, naselje u općini Bar
Pesni ognjenih let

***Pesni ognjenih let*** () sovjetski je muzički crtani film iz 1971. godine.

## Sažetak 
Na početku crtanog filma nalazi se posveta "Slavnoj sovjetskoj armiji posvećeno" ().

Film čine animirani prikazi varijacija popularnih sovjetskih pjesma iz Ruskog građanskog rata i sovjetskih pjesama o Ruskom građanskom ratu. Među tim pjesmama su: "Tačanka" (ruski: *Тачанка*), "Tam, vdali za rekoj" (), "Ešelonaja" () i "Krasnaja Armija vseh siljnej" (). U odjavnoj špici čuje se pjesma "Poljuško-pole" ().

## Autori 
## Vanjski linkovi 
* 
* *Pesni ognjenih let* na BCDB-u
* *Pesni ognjenih let* na sajtu Animator.ru
* *Pesni ognjenih let* na sajtu Kinopoisk.ru

Kategorija:Sovjetski filmovi
Kategorija:Sovjetski animirani filmovi
Kategorija:Filmovi iz 1971.
Kategorija:Filmovi na ruskom jeziku
Kategorija:Sovjetski muzički filmovi
Velika nagrada Rusije 2020.

**Velika nagrada Rusije 2020.** (službeno poznata kao **"Formula 1 VTB Russian Grand Prix 2020"**) automobilska je trka Formule 1 koja se održala 27. septembra 2020. na stazi Soči Autodrom u Sočiju, Krasnodarski kraj, u Rusiji. Ovo je bila deseta trka u sezoni 2020., i ujedno i 7. trka za Veliku nagradu Rusije.

Vozač Mercedesa Lewis Hamilton osvojio je osmu pol poziciju u sezoni i ukupno 96. u karijeri. Vozač Mercedesa Valtteri Bottas ostvario je drugu pobjedu u sezoni i drugu u Rusiji. Drugo mjesto zauzeo je Max Verstappen iz Red Bulla, a treće mjesto osvojio je Lewis Hamilton na drugom Mercedesu.

## Rezultati treninga 
### Prvi trening 
Vremena prvih pet vozača na prvom treningu.

### Drugi trening 
Vremena prvih pet vozača na drugom treningu.

### Treći trening 
Vremena prvih pet vozača na trećem treningu.

## Kvalifikacije (subota) 
: Alexander Albon - kažnjen za 5 mjesta - zamjena mjenjača.
: Nicholas Latifi - kažnjen za 5 mjesta - zamjena mjenjača.

## Trka (nedjelja) 
: Daniel Ricciardo je bio kažnjen dodavanjem 5 sekundi na vrijeme utrke zbog nepoštivanja odluke trkaćega direktora u 2. krivulji.
: Alexander Albon je bio kažnjen dodavanjem 5 sekundi na vrijeme utrke zbog nepoštivanja odluke trkaćega direktora u 2. krivulji.

## Rangiranje nakon utrke 
;Vozači

;Konstruktori

* Samo je prvih 5 plasmana uključeno za obje tabele.

## Zanimljivosti 
### Vozači 
* 9. pobjeda za Valtterija Bottasa;
* 250. trka za Sebastiana Vettela.

### Konstruktori 
* 110. pobjeda za Mercedes.

### Motor 
* 196. pobjeda za Mercedes.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka
*  stasf1.com - detalji utrke

Rusija
Kategorija:2020. u Rusiji
2020
Bubrežni krvotok

**Bubrežna cirkulacija** odvodi krv u bubrege preko lijeve i desne bubrežne arterije, koje se granaju direktno iz trbušne aorte. Uprkos svojoj relativno maloj veličini, bubrezi primaju približno 20% srčanog volumena.

Svaka bubrežna arterija grana se na segmentne arterije, dijeleći se dalje na međurežanjske arterije, koje prodiru u bubrežnu kapsulu i protežu se kroz bubrežne stupce, između bubrežnih piramida. Međurežanjske arterije zatim dovode krv u lučne arterije koje prolaze kroz granicu između kore i srži. Svaka lučna arterija opskrbljuje nekoliko međurežanjskih arterija koje dovode krv u aferentne arteriole koje opskrbljuju glomerule.

Nakon  filtracije, krv se kreće kroz malu mrežu venula koje konvergiraju u interlobulske vene. Kao i kod raspodjele arteriola, vene slijede isti obrazac: međurežanjske odvode krv u lučne vene, a zatim se vraćaju u međurežanjske vene, koje stvaraju bubrežnu venu koja izlazi iz bubrega za transfuziju krvi.

## Struktura 
### Arterije
Tabela u nastavku prikazuje put kojim krv prolazi dok teče kroz glomerul, putujući **niz** arterije i **gore** (uz) vene. Međutim, ovaj je model u velikoj mjeri pojednostavljen radi jasnoće i simetrije. Neki od ostalih puteva i komplikacija opisani su na dnu tabele. Međurežanjska arterija i vena (ne treba ih zamijeniti s međurežnićkim) nalaze se između dva bubrežna režnja, poznata i kao bubrežni stubac (regija korteksa između dvije piramide). 

*Napomena-1: bubrežna arterija također pruža granu do donje nadbubrežne arterije za opskrbu nadbubrežne žlijezde.
* Napomena 2: Nazivaju se i korine zrakaste arterije. Međurežmnjična arterija također opskrbljuje zvjezdaste vene.
* Napomena 3: Silazne arteriole se ne odvode direktno u međurežnjićku venu, već prvo idu u peritubulske kapilare. Eferentne arteriole jukstamedulskog nefrona odvode se u *vasa recta*.

#### Segmentne arterije
**Segmentne arterije** su grane bubrežnih arterija; postoji pet imenovanih segmentnih arterija:
*gornja
* donja
*prednja
** prednje gornja
** prednja donja
* stražnja.

### Vene 
Zvjezdaste vene nastaju iz kapilara, a zatim se sukcesivno odvode kroz međurežanjske i međurežnjićke vene dok ne konvergiraju u bubregu i formiraju bubrežnu venu za taj bubreg.

## Također pogledajte
*Bubrežna arterija
* Bubrežna vena
*Međurežanjska arterija
*Međurežanjska vena

## References
## Vanjski linkovi
* https://www.dropbox.com/s/hbr5tnl8j0eqvev/Screenshot%202020-09-26%2017.33.21.png?dl=0Histo/HistoImages/hl7A-47.jpg

Kategorija:Mokraćni sistem
Kategorija:Kardiovaskularni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Fiziologija životinja
Kategorija:Anatomija bubrega
Međurežanjska arterija

**Međurežanjske  arterije** su sudovi  bubrežne cirkulacije koje opskrbljuju bubrežne režnjeve. Ove arterije grane su grane režanjske arterije, a one su grane segmentnih arterija, iz bubrežne arterije. Iz njih polaze lučne arterije.

## Reference
## Vanjski linkovi
*  - "Renal Vasculature: Efferent Arterioles & Peritubular Capillaries"
* Diagram at eku.edu
* 
* 

Kategorija:Mokraćni sistem
Kategorija:Kardiovaskularni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Anatomija bubrega
Međurežanjska vena

**Međurežanjske vene** su vene bubrežne cirkulacije, koje dreniraju bubrežne režnjeve.

## Reference
## Vanjski linkovi
*  - "Renal Vasculature: Efferent Arterioles & Peritubular Capillaries"
*  - "Urinary System: neonatal kidney, vasculature"

Kategorija:Kardiovaskularni sistem
Kategorija:Mokraćni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Anatomija bubrega
IPhone 11

**iPhone 11** je pametni telefon koji dizajnira, razvija i prodaje Apple Inc. Trinaesta je generacija iPhonea i nasljednik iPhonea XR. Predstavio ga je Tim Cook 10. septembra 2019. u Cupertinu (Kalifornija) uz luksuzni model iPhone 11 Pro. Prednarudžbe su počele 13. septembra 2019, a telefon je zvanično pušten u prodaju 20. septembra 2019, dan nakon objave softvera iOS 13.

Najveće promjene u odnosu na iPhone XR jesu čip Apple A13 Bionic i ultraširokougaona kamera. Dok iPhone 11 Pro dolazi s punjačem Lightning na USB-C od 18W, iPhone 11 dolazi s istim punjačem od 5W koji je dolazio uz prošle modele, iako oba modela podržavaju brzo punjenje od 18W. Uređaj je dobio nadogradnju na iOS 14 17. septembra 2020.

## Historija 
Gotovo sve pojedinosti o telefonu isplivale su na internet prije zvanične objave, uključujući sve specifikacije i vanjski izgled uređaja. Ispostavilo se da je veći dio podataka bio tačan, poput činjenice da su kamere poboljšane i da je zadržan urez za prednju kameru koji se prvi put pojavio na iPhoneu X. Na zvaničnim pozivnicama koje su dobili novinari bio je naslikan stakleni šareni logotip Applea, što su pojedini kritičari povezali s mogućnosti pojave modelâ u novim bojama i novim dizajnom kamera.

## Dizajn 
Dostupan je u šest boja: crnoj, zelenoj, žutoj, ljubičastoj, bijeloj i posebnoj crvenoj za brend Product Red. Na vrhu ekrana nalazi se urez za sistem kamera TrueDepth i zvučnik, slično prethodniku. Kamere sa stražnje strane uređaja nisu u ravnini s kućištem, već su uzdignute i blic je iste veličine kao onaj u iPhoneu 11 Pro, s tim da iPhone 11 ima dvije kamera, a Pro tri. To je prvi pametni telefon s ultraširokopojasnim hardverom (pruža ga čip Apple U1).

#### Ekran 
Ekran ima dijagonalu od 6,1inča (15,5cm) i koristi tehnologiju IPS LCD, dok model Pro koristi OLED.

Rezolucija je  piksela (1,5 megapiksel, 326ppi) s maksimalnom svjetlinom od 625 nita i omjerom kontrasta 1400:1. Podržava Dolby Vision, HDR10, True Tone i široki spektar boja (P3). Kao što je slučaj i s modelima 11 Pro, XR, XS i X, na vrhu ekrana nalazi se urez za sistem kamera TrueDepth i zvučnik. Ekran također ima oleofobnu oblogu otpornu na otiske prstiju.

#### Kamera 
Straga se nalaze kamere od 12MP: ultraširokougaona s otvorom blende ƒ/2,4, vidnim poljem od 120° i dvostrukim optičkim smanjivanjem, kao i širokougaona s otvorom blende ƒ/1,8. Najveća rezolucija koju uređaj podržava za videosnimanje jest 4K pri 60fps, a može snimati usporene videozapise u rezoluciji 1080p do 240fps.

### Softver 
Predinstalirana verzija softvera jest iOS 13, Pohvaljene su performanse, baterija i kamere, dok je ekran kritiziran. Kritičari su također naglasili da je urez na vrhu ekrana prevelik za telefon objavljen 2019. godine. Prema izvještaju Counterpoint Researcha postao je drugi najprodavaniji model širom svijeta u 2019, i to za nešto manje od četiri mjeseca od puštanja u prodaju.

## Također pogledajte 
* iPhone 7
* iPhone X

## Reference 
## Vanjski linkovi 
* iPhone 11 na Appleovom zvaničnom sajtu

11
iPhone 11
Kategorija:Mobilni telefoni predstavljeni 2019.
U uredu (SAD)

[mini|275px|lijevo|Postava iz treće sezone – slijeva nadesno: [Phyllis Smith, Paul Lieberstein, John Krasinski (sjedi), Oscar Nunez, Jenna Fischer, Angela Kinsey, Mindy Kaling (sjedi), B. J. Novak, Creed Bratton, Steve Carell, Kate Flannery, Brian Baumgartner, Rainn Wilson (sjedi), Melora Hardin, Leslie David Baker i David Denman]]
***U uredu*** () jest američki sitkom u formi pseudodokumentarca koji prati svakodnevne radne aktivnosti zaposlenika ogranka Dunder Mifflina, fiktivne kompanije za prodaju papira, u Scrantonu (Pennsylvania). Prikazivan je na NBC-ju od 24. marta 2005. do 16. maja 2013, a snimljeno je devet sezona. Serija je adaptacija istoimene britanske serije, prikazivane na BBC-ju od 2001. do 2003, a za američku televiziju adaptirao ju je Greg Daniels, scenarist veteran koji je radio u projektima kao što su *Saturday Night Live*, *Kralj brda* i *Simpsoni*. Koproducenti su bili Danielsov Deedle-Dee Productions te Reveille Productions (kasnije Shine America), u asocijaciji s Universal Televisionom. Originalni izvršni producenti bili su Daniels, Howard Klein, Ben Silverman, Ricky Gervais i Stephen Merchant, uz mnoge druge koji su promovirani u kasnijim sezonama.

Poput britanskog pandana, serija je snimana bez publike u studiju i vještačkog smijeha kako bi se simulirao format stvarnog dokumentarca. Debitirala je na NBC-ju kao zamjena u sredini sezone, a prikazana je 201 epizoda. Glavnu glumačku postavu u početku su činili Steve Carell, Rainn Wilson, John Krasinski, Jenna Fischer i B. J. Novak; međutim, kasnije su se dogodile brojne promjene. Među poznatije zvijezde izvan originalne postave spadaju Ed Helms, Mindy Kaling, Craig Robinson, James Spader, Ellie Kemper i Catherine Tate.

Serija je dobila mješovite kritike za kratku prvu sezonu, ali su sljedeće sezone, naročito one s Carellom, dobile pohvale od televizijskih kritičara s obzirom na to da su se likovi, sadržaj, struktura i ton znatno odmakli od britanske verzije. Te sezone uvrštene su na nekoliko kritičarskih top-lista serija, osvojivši nagrade kao što su "Peabody" 2006, dvije nagrade Ceha filmskih glumaca, Zlatni globus za Carellovu izvedbu i četiri Emmyja, uključujući onaj za najbolju humorističku seriju 2006. Kasnije sezone kritizirane su zbog pada kvaliteta, a mnogi su kao važan faktor za to vidjeli Carellov odlazak u sedmoj sezoni; ipak, posljednja sezona općenito je pozitivno primljena. Procijenjeno je da je posljednju epizodu gledalo 5,69 miliona ljudi, nakon jednosatne retrospektive serije.

## Glavne uloge 
**Napomene**

## Reference 
## Vanjski linkovi 
* Službeni sajt
* 
* *U uredu*  na *TV.com*
* Epizode na *epguides.com*

Kategorija:U uredu (SAD)
Kategorija:Američke humorističke serije iz 2000-tih
Kategorija:Američke humorističke serije iz 2010-ih
Kategorija:Američki sitkomi iz 2000-tih
Kategorija:Američki sitkomi iz 2010-ih
Kategorija:Dobitnici Emmyja
Kategorija:Serije mreže NBC
Kategorija:TV-emisije na engleskom jeziku
Kategorija:Scranton (Pennsylvania)
Kategorija:Američke TV-serije sa početkom prikazivanja 2005.
Tanki segment Henleove petlje

thumb|250px|
| Dijagram (lijevo) dugog *jukstamedulskog nefrona* i  (desno) kratog *korinog nefrona*. Lijevi nefron označen je sa šest imenovanih nefronskih segmenata. Također je označen sabirni kanal, pogrešno označenim kao *collection duct*; to je zadnji dio nefrona. Označene su i prepoznatljive i silazna i uzlazna tanka grana Henleove petlje.
**Tanki segment** je dio bubrežne cjevčice koji se nalazi između proksimalne i distalne tubule. Bubrežna cjevčica i bubrežno tjelašce zajedno čine nefron.

Tanak segment opisan je kao traka u obliku U, koja se sastoji od dva kontinuirana dijela:

* uzlazna grana Henleove petlje
* silazna grana Henleove petlje

## Histologija
Oba  dijela Henleove petlje obložena su jednoslojnim pločastim epitelom. Njihova glavna funkcija je reguliranje nivoa vode i otopljenih tvari u primarnom urinu. Bazna membrana tankoe grane kod ljudi ima vrlo jednolična čvorićasta zadebljanja, čineći mrežu koja okružuje tubulu i djeluje kao potporna struktura koja,  homolognu u kolenhimu u biljaka. Smith, RA et al., 1984.,  označili su ove čvorove kao  "Belliveauva tijela", prema Robertu Belliveauu patologu koji je izvorno opisao ove strukture.

## Reference
Kategorija:Mokraćni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Anatomija bubrega
Miljevci (Bar)

**Miljevci** (ćir. *Миљевци*) su naseljeno mjesto u sastavu općine Bar, Crna Gora.

## Historija 
Do teritorijalne reorganizacije u Crnoj Gori nalazili su se u sastavu stare općine Bar.

## Stanovništvo 
Na popisu stanovništva 2011. godine Miljevci su imali 340 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Reference 
## Vanjski linkovi